На основу члана 45. став 3. Закона о музејској делатности ("Службени гласник РС", бр. 35/21 и 96/21),

Министар културе и информисања доноси

**РЕШЕЊЕ**   
**О УТВРЂИВАЊУ ТЕРИТОРИЈАЛНО НАДЛЕЖНИХ МУЗЕЈА**

**(„Службени гласник РС“, бр. 102/21)**

**I**

Музеји надлежни за обављање музејске делатности на одређеној територији су:

1) Музеј града Београда, за територију општина Барајево, Вождовац, Врачар, Гроцка, Звездара, Земун, Лазаревац, Младеновац, Нови Београд, Обреновац, Палилула, Раковица, Савски венац, Сопот, Стари град, Сурчин и Чукарица;

2) Музеј у Приштини, са измештеним седиштем у Београду, за територију Аутономне покрајине Косово и Метохија;

3) Музеј града Новог Сада, за територију општина Бач, Бачка Паланка, Бачки Петровац, Беочин, Бечеј, Врбас, Жабаљ, Србобран, Сремски Карловци, Темерин, Тител и за град Нови Сад;

4) Народни музеј Кикинда, за територију општина Ада, Кањижа, Нови Кнежевац, Сента, Чока и за град Кикинда;

5) Народни музеј Зрењанин, за територију општина Житиште, Нова Црња, Нови Бечеј, Сечањ и за град Зрењанин;

6) Народни музеј Панчево, за територију општина Алибунар, Бела Црква, Ковачица, Ковин, Опово, Пландиште и за градове Вршац и Панчево;

7) Градски музеј Суботица, за територију општина Бачка Топола, Мали Иђош и за град Суботица;

8) Градски музеј Сомбор, за територију општина Апатин, Кула, Оџаци и за град Сомбор;

9) Музеј Срема, за територију општина Инђија, Ириг, Пећинци, Рума, Стара Пазова, Шид и за град Сремска Митровица;

10) Музеј у Смедереву, за територију општина Велика Плана, Смедеревска Паланка и за град Смедерево;

11) Народни музеј Врање, за територију општина Босилеград, Бујановац, Владичин Хан, Прешево, Сурдулица, Трговиште и за град Врање;

12) Народни музеј Зајечар, за територију општина Бољевац, Књажевац, Сокобања и за град Зајечар;

13) Народни музеј Крагујевац, за територију општина Аранђеловац, Баточина, Кнић, Лапово, Рача, Топола и за град Крагујевац;

14) Народни музеј Чачак, за територију општина Горњи Милановац, Ивањица, Лучани и за град Чачак;

15) Музеј Крајине, за територију општина Неготин, Кладово, Мајданпек и за град Бор;

16) Народни музеј Ужице, за територију општина Ариље, Бајина Башта, Косјерић, Нова Варош, Пожега, Прибој, Пријепоље, Сјеница, Чајетина и за град Ужице;

17) Народни музеј Шабац, за територију општина Богатић, Владимирци, Коцељева, Крупањ, Љубовија, Мали Зворник и за градове Лозница и Шабац;

18) Народни музеј Ниш, за територију општина Алексинац, Гаџин Хан, Дољевац, Мерошина, Ражањ, Сврљиг и за град Ниш;

19) Народни музеј Пожаревац, за територију општина Велико Градиште, Голубац, Жабари, Жагубица, Кучево, Мало Црниће, Петровац на Млави и за град Пожаревац;

20) Завичајни музеј Јагодина, за територију општина Деспотовац, Параћин, Рековац, Свилајнац, Ћуприја и за град Јагодина;

21) Народни музеј Краљево, за територију општина Врњачка Бања, Рашка, Тутин и за градове Краљево и Нови Пазар;

22) Народни музеј Крушевац, за територију општина Александровац, Брус, Варварин, Трстеник, Ћићевац и за град Крушевац;

23) Народни музеј Ваљево, за територију општина Лајковац, Љиг, Мионица, Осечина, Уб и за град Ваљево;

24) Народни музеј Топлице, за територију општина Блаце, Житорађа, Куршумлија и за град Прокупље;

25) Музеј Понишавља Пирот, за територију општина Бабушница, Бела Паланка, Димитровград и за град Пирот;

26) Народни музеј Лесковац, за територију општина Бојник, Власотинце, Лебане, Медвеђа, Црна Трава и за град Лесковац.

**II**

Доношењем овог решења престаје да важи Решење о утврђивању надлежности музеја према врстама уметничко-историјских дела и према територији ("Службени гласник РС", бр. 28/95, 102/16 и 118/20).

**III**

Ово решење објавити у "Службеном гласнику Републике Србије".